**Nasdaq, Inc.** (aiemmin **NASDAQ OMX Group, Inc.**) on yhdysvaltalainen pörssiyhtiö, joka omistaa ja operoi NASDAQ-pörssiä ja useita eurooppalaisia pörssejä Pohjoismaissa ja Baltiassa. Nasdaq, Inc. on pörssien markkina-arvoltaan maailman toiseksi suurin pörssitoimintaa harjoittava yhtiö.

Historia
--------

NASDAQ aloitti toimintansa Yhdysvalloissa 8. helmikuuta 1971 maailman ensimmäisenä elektronisesti toimivana arvopaperipörssinä.

### Lontoon pörssin ostoyritys

Australialainen Macquarie Bank teki joulukuussa 2005 yhteensä 2,2 miljardin euron ostotarjouksen Lontoon pörssistä (LSE), jonka Lontoon pörssi torjui sanoen sitä täysin riittämättömäksi. Maaliskuussa 2006 Lontoon pörssi sai puolestaan 3,5 miljardin euron ostotarjouksen Nasdaqilta, ja myöhemmin marraskuussa 2006 yhtiö korotti tarjoustaan noin neljään miljardiin euroon. Lontoon pörssi torjui molemmat tarjoukset.

Nasdaq omisti Lontoon pörssistä noin kolmanneksen. Se nosti omistustaan ostoyritysten aikana 25 prosentista 29 prosenttiin. Kahden epäonnistuneen ostoyrityksen jälkeen Nasdaq myi vuoden 2007 aikana koko omistuksensa Lontoon pörssistä.

### OMX-kauppa

NASDAQ OMX Groupin logo.
Nasdaq sopi toukokuussa 2007 ruotsalais-suomalaisen pörssiyhtiön OMX:n ostosta 2,8 miljardilla eurolla. Sopimus astui täysin voimaan 27. helmikuuta 2008. Yrityskaupan myötä syntyneellä *NASDAQ OMX Groupilla* oli lähes kymmenen prosentin osuus maailman osakekaupoista, ja siitä tuli maailman kolmanneksi suurin pörssiyhtiö. Vuodesta 2014 lähtien NASDAQ OMX Group on tunnettu nimellä *Nasdaq, Inc.*

WFE:n tammikuun 2016 pörssivertailussa NASDAQ oli maailman toiseksi suurin pörssi pörssiin listattujen yritysten markkina-arvon perusteella (6 734 mrd USD). Konserniin kuuluva NASDAQ OMX Nordic Exchange oli tuntuvasti pienempi toimija (tammikuussa 2016 listattujen yritysten markkina-arvo 1 192 mrd. USD), joten Nasdaq-konsernin sijoitus jäi maailmassa toiseksi suurimmaksi. Markkina-arvoltaan selvästi suurin arvopaperipörssi oli New Yorkin pörssi (NYSE, yhtiöiden markkina-arvo 16 813 mrd. USD), joka on osa konserniyhtiö Intercontinental Exchangen (ICE) hallitsemia pörssiomistuksia.

Lähteet
-------

1. 1 2 3  Nasdaq Inc. Financials *finance.yahoo.com*. Yahoo. Viitattu 9.12.2017. (englanniksi)
2. ↑  History of the American and NASDAQ Stock Exchanges *loc.gov*.  1.12.2015. The Library of Congress. Viitattu 9.12.2017. (englanniksi)
3. ↑  Australialaispankki teki tarjouksen Lontoon pörssistä  16.12.2005. Talentum. Viitattu 1.8.2009. [vanhentunut linkki]
4. 1 2  Nasdaq sai Lontoon pörssiltä jälleen rukkaset  21.11.2006. Talentum. Viitattu 1.8.2009. [vanhentunut linkki]
5. ↑  Nasdaq sold remaining LSE stake for $194 million  21.9.2007. Reuters. Viitattu 9.12.2017. (englanniksi)
6. ↑  Pörssiyhtiöt Nasdaq ja OMX yhdistyvät *mtv3.fi*.  25.5.2007. MTV3. Viitattu 1.8.2009.
7. ↑  Nasdaq's Story *business.nasdaq.com*. Nasdaq, Inc.. Viitattu 9.12.2017. (englanniksi)
8. 1 2  Equity – 1.1 – Domestic market capitalization (USD millions), Monthly Reports (PDF/XLS) (tammikuun 2016 tilasto, vaatii rekisteröitymisen) *world-exchanges.org*. World Federation of Exchanges (WFE). Viitattu 19.2.2016. (englanniksi)
9. ↑  Company Overview of Intercontinental Exchange, Inc. *bloomberg.com*. Bloomberg. Viitattu 19.2.2016. (englanniksi)
10. ↑  Arkistoitu kopioAbout Us Intercontinental Exchange.  Arkistoitu 2.3.2016. Viitattu 19.2.2016. (englanniksi)
11. ↑  Intercontinental Exchange – at a glance (PDF) Intercontinental Exchange. Viitattu 19.2.2016. (englanniksi)

Aiheesta muualla
----------------

* Nasdaq (englanniksi)
* Nasdaqin sijoittajasivut (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Nasdaq |
| --- |
|  |
| Pörssit | 
* Armenia
* Boston
* New York
* Philadelphia
* First North
* Baltic
	+ Riika
	+ Tallinna
	+ Vilna
* Nordic
	+ Helsinki
	+ Kööpenhamina
	+ Islanti
	+ Tukholma

 |
|  |
| Indeksit | 
* Nordic 40
* Copenhagen 25
* Helsinki 25
* Iceland 8
* Stockholm 30
* Nasdaq
	+ 100
	+ Biotechnology
	+ Composite
	+ Financial-100

 |
|  |
| Lopetetut indeksit | 
* Iceland 15

 |

 |